پيترو كاشارو

پيترو "پيتر" كاشارو (لمالطية :Pietru Caxaro) تاريخ لميلاد ديالو بالظبط مامعروفش، تْولد پيتر كاشارو من عائلة نبيلة فمدينت مدينا ف مالطاهاد المعلومة تخدات من واحد لكتاب سميتو Il-Ktieb tal-Filosofija f’Malta، محتمل يكون تْولد ف لقرن 15 ومات ف 1485، فيلسوف وشاعير مالطي. وهو أوّل واحد معروف ف مالطا، وباقي جزء من لأعمال ديالو موجود. لفلسفة ولمواقيف دياولو كاتأهلو يكون واحد من أتباع لحركة لإنسانية ف لعصور الوسطى. لموساهمة ديالو كتمثل نعكاس ناضج للإنتعاش لاجتيماعي والثقافي ف لفترة لّي عاش فيها.

 الفاميلة 
سميت بّاه ليو، وسميت موّ زونا. ربما كانت لعائيلة أصلها يهودي وعتانقات لمسيحية. واحد من خواتو لّي سميتو نيكولاس، تقتل ف عام 1473 بعدما دّابز مع شي ناس من سيدجيوي، مالطا، بسباب بنت كان كيشوفها بتخبية.

 لقراية 
كاشارو ماكانش معروف حتى دار إل كانتيلينامعلومة تخدات من M. Pietru Caxaru u l-Kantilena Tieghu (Peter Caxaro and his ‘Cantilena’), Malta, 1992, pp. 15–38. و لقراية لّولة ديالو بداها ف مالطا. من بعد مشا ل پاليرمو، صقلية، فهذاك لوقت، كانت پاليرمو مدينة مزداهرة مشبعة برّوح د عصر النوضة. تما، كمل كاشارو قرايتو وولّى كاتيب عدل ف عام 1438. بعد شهرين من تخرج ديالو، تعيّن قاضي ف محاكم ڭوزو ف 1440 و 1441. ف عام 1441، ڭلس كقاضي ف محاكيم مالطا، وْ ف عام 1475. خدم قاضي ف لمحاكيم لمدنية ف 1460-1461 و1470-1471 و1481-1482، وقاضي ف لمحاكيم لكنسية ف 1473 و1480-1481.

كاشارو كان محلّف حتى ف مجلس مدينت مدينا ف 1452-1453 و 1458-1459 و 1461-1462 و 1469-1470 و 1474-1475 و 1482-1483. كان كاتيب عدل و سيكرتير لنفس لمجلس ف عام 1460 و 1468.

 التديّون ديالو 
كل هاذ لوقت، كان كاشارو على علاقة مع الروهبان الدومينيكانيين. ف مدينة مدينا، فين تولد كاشارو. الدومينيكان وصلو ل مالطا ف عام 1450، ودارو صداقات مع سكان لموتقافين و لحرايفيا، منهوم لأكاديميين. ملّي قربات نهاية د لقرن 15، كان ممكين الدومينيكان يتباهاو بروهبان اللّي مثقفين، بحال پّيتر زارا و پّيتر زوركي ودومينيك پارتولو (كان كيشجّع لقضايا ديال محاكيم التفتيش ف مالطا) و پارتولوميوس پيس.

 محاولة د الجواج 
ف عام 1463، كان كاشارو كيطمح لزوّاج من هجّالة، فرانكا دي پيڭليرا. واخا هكاك، مابغاش خوها حيث بّات كاشارو كان عرّاب لفرانكا.

واخا كاشارو دار كلما فجهدو، وبارك ليه أسقف مالطا، زواج ما تمش.

 لحيرمان من لكنسيّة 
ف مجلس مدينت مدينا كاشارو، كان عندو ثلاثة ديال لمواضيع: رفاهية و صيانة ديال مدينا، تعليم ناس، و موساءلة لخدّامة ديال لخدمة لمدنية.

ف عام 1480، دار كاشارو دور نشيط و زاعم ف قضية كتعلق بأسقف مالطا، حيث كان مشتابه بيه بلفساد. كان كاشارو ضد هادشي ديال لفساد، ف يونيو 1480، لأسقف نتاقم منّو، و حرمو من لكنيسة، و هادشي كان خطير فهذاك الوقت. واخّا هكاك، كان كاشارو ثابت ف لمعارضة و لمطالبة.

ستامرّات لقضية حتال نّص من لعام التالي، ملّي ضْطر لأسقف لموافقة على لمطاليب ديال كاشارو و مجلس لمدينة. وعليها، تلغا لحيرمان لكنسي. و خدا إشادة كبيرة على هادشي.

 إل كانتيلينا 
إل كانتيلينا هو أقدم نص أدبي مكتوب باللّوغة لمالطية، وهو منسوب لكاشارو كيما عندو قيمة أدبية ومكانة كبيرة ف تقاليد لأدبية لمالطية.معلومة تخدات من The Cantilena’, Sunday Times of Malta, 21 June, p. 25

 لموت ديالو 
ف 12 غشت 1485، حط كاشارو لوصيّة ديالو، وتوفّى موراها ب شي يّامات. وڭاع لمومتلكات ديالو مشات لروهبان دومينيكان.

مامعروفش فين تدفن ف لوّل. ولكين من بعد، تدفن رفات ديالو فواحد من لمصليات اللّي تبنات مؤخرا ف كنيسة لقديس دومينيك ف الرباط، مالطا. هاد لكنيسة ف لحقيقة تبنات على قيبال كاشارو.

ف 30 شتنبر 1992 تدار نصب تذكاري فوق لقبر ديالو.

 مصادر 

تصنيف:شيعر
تصنيف:مالطا
تصنيف:لفلسفة
تصنيف:مالطيين
تصنيف:كاتب مالطي
تصنيف:زيادة ف لقرن 15
تصنيف:وفيات 1485
تصنيف:فيلسوف مالطي
تصنيف:زيادة 1400
تصنيف:ناس د مدينة (مالطا)